CELEX: 62005TO0454(01)
Language: da
Date: 2007-10-17 00:00:00
Title: Kendelse afsagt af Retten i Første Instans (Tredje Afdeling) den 17. oktober  2007. # Sumitomo Chemical Agro Europe SAS og Philagro France SAS mod Kommissionen for De Europæiske Fællesskaber. # Plantebeskyttelsesmidler - aktivstoffet procymidon - direktiv 91/414/EØF - annullationssøgsmål - passivitetssøgsmål - ufornødent at træffe afgørelse - erstatningssøgsmål - afvisning - åbenbart ugrundet søgsmål. # Sag T-454/05.

Rettens kendelse (Tredje Afdeling) af 17. oktober 2007 – Sumitomo Chemical Agro Europe og Philagro France mod Kommissionen
      (sag T-454/05)
      »Plantebeskyttelsesmidler – aktivstoffet procymidon – direktiv 91/414/EØF – annullationssøgsmål – passivitetssøgsmål – ufornødent at træffe afgørelse – erstatningssøgsmål – afvisning – åbenbart ugrundet søgsmål«
      1.                     Annullationssøgsmål – Fællesskabets retsinstansers kompetence (art. 230 EF) (jf. præmis 53)
      2.                     Erstatningssøgsmål – selvstændigt søgsmål i forhold til annullations- og passivitetssøgsmål (art. 230 EF, 235 EF og 288, stk. 2,
            EF) (jf. præmis 70-72)
      3.                     Erstatningssøgsmål – Kommissionens foreløbige stillingtagen inden for rammerne af proceduren for optagelse af et aktivstof
            i et plantebeskyttelsesmiddel i bilag I til direktiv 91/414 (art. 288, stk. 2, EF; Rådets direktiv 91/414) (jf. præmis 73
            og 77-81)
      Angående
      
         For det første, principalt, påstand om annullation af Kommissionens beslutning, som angiveligt er indeholdt i skrivelse af
                  20. oktober 2005, om godkendelse af markedsføring af aktivstoffet procymidon i henhold til Rådets direktiv 91/414/EØF af 15.
                  juli 1991 om markedsføring af plantebeskyttelsesmidler (EFT L 230, s. 1). For det andet, subsidiært i forhold til annullationssøgsmålet,
                  passivitetssøgsmål med påstand om, at det fastlås, at Kommissionen retsstridigt har undladt at vedtage de foranstaltninger,
                  Sumitomo Chemical Agro Europe SAS og dets datterselskaber har anmodet om i skrivelse af 5. september 2005. For det tredje
                  søgsmål med påstand om erstatning for det tab, som sagsøgerne hævder at have lidt som følge af Kommissionens vedtagelse af
                  den beslutning, som angiveligt er indeholdt i skrivelse af 20. oktober 2005, og, subsidiært, som følge af, at Kommissionen
                  har undladt at vedtage de foranstaltninger, der er anmodet om i skrivelse af 5. september 2005.
               
            Konklusion
      1)         Det er ufornødent at træffe afgørelse vedrørende annullationssøgsmålet og passivitetssøgsmålet.
      2)         Erstatningspåstanden afvises, for så vidt som den tilsigter erstatning for det tab, som Sumitomo Chemical Agro Europe SAS
         og Philagro France SAS angiveligt har lidt som følge af Kommissionens vedtagelse af den beslutning, som angiveligt er indeholdt
         i skrivelse af 20. oktober 2005.
      
      3)         Erstatningspåstanden afvises som åbenbar ugrundet, for så vidt som den tilsigter erstatning for det tab, som Sumitomo Chemical
         Agro Europe og Philagro France angiveligt har lidt som følge af Kommissionens undladelse af at vedtage de foranstaltninger,
         som Sumitomo Chemical Agro Europe SAS og dets datterselskaber har anmodet om i skrivelse af 5. september 2005.
      
      4)         Sumitomo Chemical Agro Europe og Philagro France bærer deres egne omkostninger og betaler Kommissionens omkostninger.